Folketing
2000-10-31

Når jeg tager det op i min ordførertale, er det netop for at rejse spørgsmålet over for miljøministeren. Skulle der være noget til hinder for at indføre et sådant forbud? For hvis man virkelig vil have den miljømæssige effekt, så må det være et forbud, der giver gavnen, og netop når SF6 er det, der har den her 23.900 gange så farlige udledning som C02, så burde det være en af de ting, man kunne kigge på. Jeg må sige, at det ikke er et område, jeg er ekspert i, og derfor vil jeg gerne have undersøgt: Er der noget til hinder for at indføre et sådant forbud i stedet for en afgift, der jo kun vil være til gavn for statskassen?